હીરોઈન બની અગાઉ મીનાએ બાળ કલાકાર તરીકે ચૌદેક ફિલ્મ કરેલી. હીરોઈન તરીકે એની મહત્ત્વની અને યાદગાર બની ગયેલી પહેલી ફિલ્મ એટલે વિજય ભટ્ટની ‘બૈજુ બાવરા’. વિજય ભટ્ટ તો ટોચના કલાકારોને લઈને આ ફિલ્મ બનાવવાના હતા પરંતુ એ દિવસોમાં પ્રકાશ પિક્ચર્સની આર્થિક સ્થિતિ બહુ સારી નહોતી. સંગીતકાર નૌશાદે વિજય ભટ્ટ-શંકર ભટ્ટને સમજાવ્યા કે આ સંગીતપ્રધાન ફિલ્મમાં બહુ મોટા સ્ટારની જરૂર નથી.